
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi"" (turpmāk – Noteikumu projekts) izstrādāts, lai nodrošinātu tiesisko regulējumu jaunajām funkcionalitātēm, kuras izstrādātas Valsts informācijas resursu, sistēmu un sadarbspējas informācijas sistēmā (turpmāk - VIRSIS).
1.2. Mērķis
Mērķa apraksts
Noteikt kartību, kādā tiek slēgta elektroniskā vienošanās saistībā ar monitoringa pakalpojumu.
Mainīt kārtību, kādā:
- VIRSIS tiek reģistrēti informācijas un komunikācijas tehnoloģiju (turpmāk - IKT) pakalpojumi un resursi;
- tiek apstrādātas sūdzības vai incidenti par IKT pakalpojumiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai pilnveidotu IKT centralizētu pārvaldību, ir izstrādāta un darbojas Valsts digitālās attīstības aģentūras (turpmāk - VDAA) pārziņā esošā VIRSIS. VIRSIS ir izveidota kā centralizēta elektroniskā vide strukturētas informācijas iegūšanai un uzkrāšanai par informācijas sistēmām un to darbībai nepieciešamajiem IKT resursiem un pakalpojumiem. Tāpat VIRSIS nodrošina darba plūsmu attiecībā uz sūdzībām un incidentiem par IKT pakalpojumiem.
Problēmas un risinājumi
Problēmas apraksts
Uz doto brīdi ir identificēta nepieciešamība pilnveidot Noteikumu projektā ietverto terminoloģiju, jo tā neatbilst esošajai situācijai datu pārvaldības jomā.
Risinājuma apraksts
Ņemot vērā, ka privātpersonām var būt tiesības saņemt valsts pārvaldes datus ne tikai no valsts un institūciju informācijas sistēmām, minētais ierobežojums tiek svītrots.
Ņemot vērā, ka praksē informācijas resursu īpašnieki sākuši izvietot savus informācijas resursus citu institūciju vai privātpersonu pārziņā esošās informācijas sistēmās saņemot tās kā IKT pakalpojumus (software as a service (SAAS)), nepieciešams terminam "informācijas resurss" noņemt ierobežojumu par informācijas resursa izvietošanu tikai sev piederošā informācijas sistēmā.
Lai vienkāršotu Noteikumu projekta struktūru, tiek svītrots termins "valsts platformas pakalpojums", jo tas ir tas pats "tehnoloģiskā nodrošinājuma pakalpojums" un precizēts "tehnoloģisks pakalpojums".
Tiek ieviests jauns termins "atribūts", kurš praksē bieži tiek izmantots IKT vidē attiecībā uz informācijas resursu aprakstu. Attiecīgi tiek precizēts termins "datu objekts".
Ņemot vērā, ka Datu izplatīšanas un pārvaldības platformā (turpmāk - DAGR) ir izstrādāta jauna monitoringa funkcionalitāte, savukārt VIRSIS nodrošina elektronisko vienošanos par datu aprites nodrošināšanu izmantojot DAGR, tiek ieviesti jauni termini "monitoringa dati" un "monitoringa pakalpojums".
Monitoringa dati - dati par izmaiņu faktu attiecīgajā atribūtā. Monitoringa dati satur pazīmes, kas norāda uz atribūtiem, kuros notikušas izmaiņas, bet nesatur šo atribūtu vērtības.
Monitoringa pakalpojums – informācijas pakalpojums, kura rezultātā institūcijai, noslēdzot vienošanos ar datu devēju, datu saņēmējam tiek dota iespēja saņemt monitoringa datus un, ja institūcijai ir tiesības pēc monitoringa datu iegūšanas iegūt noteiktu atribūtu vērtības, tad arī attiecīgos atribūtus.
Problēmas apraksts
Mainījies nosaukums Valsts reģionālās attīstības aģentūrai un Vides aizsardzības un reģionālās attīstības ministrijai.
Risinājuma apraksts
Noteikumu redakcijā Valsts reģionālās attīstības aģentūras nosaukums tiek mainīts uz VDAA, bet Vides aizsardzības un reģionālās attīstības ministrijas nosaukums uz Viedās administrācijas un reģionālās attīstības ministriju (turpmāk - VARAM). 
Problēmas apraksts
Sarežģīta darba plūsma attiecībā uz sūdzībām, incidentiem, problēmām un izmaiņām saistībā ar IKT pakalpojumiem. Iesniedzējam pašam grūti noteikt, kāda veida pieteikumu nepieciešams iniciēt.
Nav noteikts atbildes termiņs uz sūdzību un incidentu par IKT pakalpojumu.
Risinājuma apraksts
Attiecībā uz IKT pakalpojumiem tiek atstāti tikai sūdzību un incidentu pieteikumi. Tālāk jau pats IKT pakalpojuma īpašnieks izvērtējot sūdzības vai incidenta pieteikuma saturu varēs noteikt kāda veida pieteikums tas ir. Papildus tiek noteikts pienākums IKT pakalpojuma sniedzējam sniegt atbildi sūdzības vai incidenta pieteikuma iesniedzējam termiņā, kurš ir noteikts pakalpojuma līmeņa vienošanās nosacījumos (SLA), bet ne vēlāk kā viena mēneša laikā. Norādām, ka kiberincidentu apstrādes process paliek saskaņā ar kiberdrošības jomas regulējošiem normatīvajiem aktiem (Nacionālās kiberdrošības likums un Ministru kabineta noteikumi Nr. 397 "Minimālās kiberdrošības prasības").
Problēmas apraksts
Pieteikumā par institūcijas lietotāju administratora izveidi darba vietas fiksēto IP adresi nav nepieciešams norādīt, jo tas attiecās tikai uz VIRSIS testa vides izmantošanu.
Risinājuma apraksts
Prasība dzēsta.
Problēmas apraksts
Pārāk sarežģīta struktūra VIRSIS reģistrējamajiem IKT resursiem un pakalpojumiem.
Risinājuma apraksts
Dzēsts IKT resurss "valsts platforma", jo tā ir pazīme konkrētam IKT resursam.
Vienkāršoti VIRSIS IKT pakalpojumu sadaļā reģistrējamie objekti. Tiek svītrots termins "valsts platformas pakalpojums", jo tas ir tas pats "tehnoloģiskā nodrošinājuma pakalpojums" un precizēts "tehnoloģisks pakalpojums" (jaunā nosaukuma redakcija "tehnoloģiskā nodrošinājuma pakalpojums").
Problēmas apraksts
Šobrīd pirmreizējā IKT resursu un pakalpojumu kartīšu reģistrēšanā tiek prasīts VARAM apstiprinājums. Nepieciešams mazināt administratīvo slogu un vienkāršot IKT resursu un pakalpojumu kartīšu reģistrēšanu VIRSIS.
Risinājuma apraksts
Svītrota prasība, ka VARAM sākotnēji izskata un vērtē iesniegtās IKT resursu un pakalpojumu kartītes pirms reģistrēšanas VIRSIS. Tiek noteikts, ka IKT resursu un pakalpojumu kartīti VIRSIS reģistrē pats IKT resursa vai pakalpojuma īpašnieks. Taču, lai nodrošinātu ievadāmo datu kvalitātes kontroli, ministrijai ir tiesības veikt aizpildīto kartiņu kvalitātes kontroli, un nepilnību gadījumā pieprasīt atbildīgo institūciju veikt attiecīgos labojumus.
Problēmas apraksts
Nepieciešams precizēt (veikt redakcionālus labojumus) elektroniskās vienošanās par datu apjomu informācijas pakalpojuma nodrošināšanai izmantojot DAGR saturu.
Risinājuma apraksts
Veikti redakcionāli labojumi.
Problēmas apraksts
Ņemot vērā, ka DAGR tiek izstrādāta jauna monitoringa funkcionalitāte, savukārt VIRSIS nodrošina elektronisko vienošanos par datu aprites nodrošināšanu izmantojot DAGR, nepieciešams noteikt jaunu elektroniskās vienošanās formu attiecībā uz monitoringa pakalpojumu. Monitorings ir DAGR nodrošināts tehnisks process, kurš ļauj datu saņēmējam saņemt izmaiņu pazīmi katram gadījumam, kad monitorējamam atribūtam tiek konstatēta izmaiņa. Izmaiņu pazīmes gadījumā, ja datu saņēmējam ir atbilstošas tiesības, tam ir iespēja saņemt izvēlētu atribūtu sarakstu.
Risinājuma apraksts
Noteikumu projekts papildināts ar elektroniskās vienošanās saturu attiecībā uz monitoringa pakalpojumu, kā arī precizēta vienošanās par informācijas pakalpojuma nodrošināšanu.

Praksē var būt šāda veida vienošanās par datu aprites vai monitoringa pakalpojuma nodrošināšanu:
- Informācijas pakalpojums - IKT pakalpojums, kura ietvaros viena institūcija elektroniskā veidā nodrošina nepieciešamo informāciju citai institūcijai (datu aprite, kas tiek nodrošināta jau esošā tiesiskā regulējuma ietvarā);
- Monitoringa pakalpojums, kura rezultātā institūcijai ir tiesības iegūt tikai monitoringa datus (jauna funkcionalitāte DAGR).
- Monitoringa pakalpojums, kura rezultātā institūcija pēc monitoringa datu iegūšanas ir tiesīga saņemt atribūtu sarakstā iekļauto atribūtu aktuālās vērtības (jauna funkcionalitāte DAGR).
- Monitoringa pakalpojums, kura rezultātā iestāde pēc monitoringa datu iegūšanas ir tiesīga saņemt atribūtu sarakstā iekļauto atribūtu vērtības, kas uzkrātas kopā ar katru izmaiņu faktu (izmaiņu fiksēšanas brīdī saglabātie dati) (jauna funkcionalitāte DAGR).
- Informācijas pakalpojums kombinācijā ar jebkuru no minētajiem monitoringa pakalpojumiem (vienu vai vairākiem).

VIRSIS funkcionalitāte paredzēs, ka atribūtu sarakstu, kurus institūcija varēs izgūt monitoringa pakalpojuma rezultātā, nevarēs norādīt, ja nebūs norādīti monitorējamie atribūti.

Lai neuzliktu papildus administratīvo slogu institūcijām slēgt vairākas elektroniskās vienošanās, noteikumu projekts paredz, ka potenciāli, ja nepieciešams, vienā vienošanās var ietvert vairākus augstāk minētos vienošanās scenārijus. Informācijas pakalpojums ir kombinējams ar jebkuru no minētajiem monitoringa pakalpojumiem. Minētie monitoringa pakalpojumi arī ir savstarpēji kombinējami.

Noslēdzot elektronisko vienošanos VIRSIS:
- Informācijas pakalpojuma gadījumā uz DAGR tiks padots atribūtu saraksts, ko datu saņēmējam ir tiesības saņemt no datu devēja.
- Monitoringa pakalpojuma gadījumā, kura rezultātā datu saņēmējam ir tiesības iegūt tikai monitoringa datus, uz DAGR tiks padots izvēlēto monitoringa atribūtu saraksts.
- Monitoringa pakalpojuma gadījumā, kura rezultātā datu saņēmējam pēc monitoringa datu iegūšanas ir tiesības saņemt atribūtu vērtības, uz DAGR tiks padots izvēlēto monitoringa atribūtu saraksts un izvēlēto izgūstamo atribūtu saraksts, kā arī atzīme par iespēju saņemt monitoringa ierakstos iekļautās atribūtu vērtības, kādas tās ir brīdī, kad tika fiksēti monitoringa dati (ja tam ir tiesisks pamats), kurus datu saņēmējs ir tiesīgs saņemt pēc monitoringa datu iegūšanas.

Noteikumu projektā termini “datu saņēmējs” un “datu devējs” tiek lietoti atbilstoši Ministru kabineta 2023. gada 31. oktobra noteikumos Nr. 624 “Datu izplatīšanas un pārvaldības platformas noteikumi” noteiktajai terminoloģijai.
Detalizētāks monitoringa pakalpojuma apraksts tiks iekļauts anotācijā par DAGR virzot grozījumus Ministru kabineta 2023. gada 31. oktobra noteikumos Nr. 624 “Datu izplatīšanas un pārvaldības platformas noteikumi”.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Šobrīd VIRSIS uzturēšanas budžets ir 70 000 EUR bez PVN. Jaunās funkcionalitātes VIRSIS tiks izstrādātas par VIRSIS uzturēšanas budžetu vai Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" (Apstiprināts ar Ministru kabineta 2023. gada 27. jūnija rīkojumu Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu" ietvarā. Šobrīd izmaiņu pieprasījumā paredzētā summa nepieciešamo izmaiņu izstrādei VIRSIS ir novērtētas 6 090 EUR bez PVN. Papildus finansējums no valsts budžeta netiks prasīts.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2023. gada 31. oktobra noteikumi Nr. 624 "Datu izplatīšanas un pārvaldības platformas noteikumi"
Pamatojums un apraksts
VIRSIS izstrādātās funkcionalitātes attiecībā uz elektronisko vienošanos par monitoringa pakalpojumu skar attiecīgas izmaiņas DAGR funkcionalitātē un tiesiskajā regulējumā.
Atbildīgā institūcija
Viedās administrācijas un reģionālās attīstības ministrija
4.2. Cita informācija
Paralēli tiks virzīti grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi".
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts digitālās attīstības aģentūra
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/30301799-907c-48d3-8254-c4b605bb6d2e
6.3. Sabiedrības līdzdalības rezultāti
Publiskās apspriešanas laikā netika saņemti viedokļi, kas ietvertu iebildumus un priekšlikumus. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Visas institūcijas, kuras izmanto VIRSIS elektroniskās vienošanās funkcionalitāti, lai noslēgtu vienošanos par datu apriti izmantojot DAGR.
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Varēs noslēgt standartizētu vienošanos par monitoringa pakalpojumu izmantojot DAGR (Noteikumu projekta 25.punkts, jaunajā redakcijā 34.12., 34.13. un 34.14. apakšpunkti).
Šobrīd grūti prognozēt cik vienošanās tiks slēgtas par monitoringa pakalpojuma izmantošanu, tāpēc piemēram (indikatīvi) var veikt aprēķinu viena līguma gadījumā. Darba apjoms visām iesaistītajām iestādēm neizmantojot standartizēto vienošanos- vidēji 24 stundas sagatavošana, 8 stundas izvērtēšana iesaistītās institūcijas pusē, saskaņošanas sanāksme 4 personām (2 personas no katras puses) 8 stundas, atkārtota līguma precizēšana 8 stundas, atkārtota izvērtēšana 4 stundas. Kopā 54 stundas. Standartizētās vienošanas sagatavošanas gadījumā (informācijas apjoms ir minimāls, lauki iepriekš nodefinēti) 2 stundas sagatavošanai, 2 stundas izskatīšanai, 4 stundas skaņošanai, 1 stunda precizēšanai un 1 stunda atkārtotai izskatīšanai. Kopā 10 stundas. Ietaupītais laiks viena līguma izveidei un noslēgšanai - 44 stundas. Ņemot par pamatu CSP sniegto informāciju valsts pārvaldē mēneša vidējā bruto darba samaksa Latvijas valsts pārvaldē (pirms nodokļu nomaksas) 2025.gadā ir aptuveni 1815 euro. Vidējā stundas izmaksas sanāk 11,34 euro. Kopumā ietaupījums viena līguma gadījumā 11,34 x 44 = 498,96 euro.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Tiek noteikts tiesiskais regulējums jaunām funkcionalitātēm, kuras ir izstrādātas DAGR.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

